kardosdrur/scandi-wiki huggingface dataset:
Spion 13

Spion 13 (orignaltitel Operator 13) er en amerikansk romantisk film fra 1934, instrueret af Richard Boleslawski og havde Marion Davies og Gary Cooper og Jean Parker i hovedrollerne.
Manuskriptet blev skrevet af Harvey F. Thew, Zelda Sears og Eve Greene baseret på historier skrevet af Robert W. Chambers.
Filmen indeholder musiknumre med The Mills Brothers og Davies.

George J. Folsey blev nomineret til en Oscar for bedste fotografering for sit arbejde på filmen.

Referencer

Eksterne henvisninger 
 

Amerikanske film fra 1934
Romantiske film fra USA
Historiske film fra USA
Dramafilm fra USA
Sort-hvide film fra USA
Engelsksprogede film
John Livadary

John P. Livadary (født 20. maj 1896, død 7. april 1987) var en amerikansk lydtekniker.

Han startede med at arbejde for Columbia Pictures i 1928 og vandt en Oscar for bedste lydoptagelse 3 gange, og var nomineret yderligere 14 gange.
Den første Oscar var for filmen Kærlighedens Symfoni i 1935.
Den anden for Hele verdens sanger i 1947 og den sidste for Herfra til evigheden i 1954.

Han arbejdede på 130 film mellem 1928 og 1960. Han døde 90 år gammel i Newport Beach, Californien 7. april 1987.

Udvalgte film 
 Djævlepatruljen (1929)
 Kærlighedens Symfoni (1934)
 Love Me Forever (1935)
 En gentleman kommer til byen (1936)
 Tabte horisonter (1937)
 Du kan ikke tage det med dig (1938)
 Mr. Smith kommer til Washington (1939)
 Too Many Husbands (1940)
 Mændene i mit liv (1941)
 Sig det med orkideer (1942)
 Sahara (1943)
 Pin-up pigen (1944)
 Den store drøm (1945)
 Hele verdens sanger (1946)
 Herfra til evigheden (1953)
 Mytteriet på Caine (1954)
 Bristede strenge (1956)
 Pal Joey (1957)
 Sprængkommando (1960)

Referencer

Eksterne henvisninger 
 

Personer fra Istanbul
Oscarvindere
Kevin Krawietz

Kevin Krawietz (født 24. januar 1992 i Coburg) er en tysk professionel tennisspiller.

Han vandt finalen i herredouble i French Open 2019 og French Open 2020 sammen med landsmand  Andreas Mies.

Referencer

Eksterne henvisninger 
 

Tennisspillere fra Tyskland
Vindere af French Open
Rožňava (distrikt)

Distriktet Rožňava (okres Rožňava) er et distrikt i Košice Regionen i det østlige Slovakiet. Indtil 1918, var det meste af distriket en del af et amt i Kongeriget Ungarn ved navn Gömör és Kishont, bortset fra området i sydøst omkring kommunerne Silická Jablonica, Hrušov, Jablonov nad Turňou og Hrhov, som dannede en del af amtet Abaúj-Torna.

Kommuner

Kilder og henvisninger 

 Rožňava på slovakia.travel

Distrikter i Slovakiet
Dobšiná

Dobšiná ( ;  ; Latin: Dobsinium) er en by i Slovakiske Malmbjerge (Slovakiske Erzgebirge) i Slovakiet, ved floden Slaná, nordvest for Košice .

Geografi 
Den ligger mellem Revúcka vrchovina og Volovské vrchy-bjergene i Karpaterne, syd for dalen Stratená, med floden Hnilec og omkranset på alle sider af bjerge. Den velkendte Dobšiná Ishulen (opdaget i 1870) i dalen og ligger i landsbyens område.

Kilder og henvisninger 

 Officiel hjemmeside  (på slovakisk)

Byer i Slovakiet
Detroit techno

Detroit techno kan blive set som den originale techno-stilart, med kunstnere såsom Juan Atkins, Derrick May og Kevin Saunderson (kollektivt kendt som The Belleville Three, da de allesammen gik på byens Belleville High School) der hjalp med at cementere genren som et lokalt, underjordisk fænomen under midt-1980'erne. Påvirket tungt ved arbejdet af elektronisk musik-handlinger som Kraftwerk, såvel som electro og Chicago house der var udbredt på tidspunktet, hvor de smedede en signaturmekanisk, løsrevet lyd, en som giver atmosfæren af byens natliv genlyd. Genren er typisk drevet ved den særpræget lyd fra Roland TR-909-trommemaskinen, et stykke af udstyr som stadig forbliver i brug i dag, der tillader Detroit techno til at lyde samtidigt "andenverdensk" og funky, sammenlignelig til Detroits rige historie af R&B, soul og funk.

Referencer 

Musikgenrer
Huggert

En huggert er en kort, bred sabel eller hugge-sværd med en lige eller buet klinge, der kun er skarpt på den ene æg og et greb med en fast eller rundet parerstang. Tangen var ofte i ét stykke fra klingen. Det var et almindeligt maritimt våben i de tidlige periode af sejlskibstiden, og forbindes ofte med sørøvere.

Sværd
Andreas Mies

Andreas Mies (født 21. august 1990 i Köln) er en tysk professionel tennisspiller. 

Han vandt finalen i herredouble i French Open 2019 sammen med landsmanden Kevin Krawietz.

Referencer

Eksterne henvisninger 
 

Personer fra Köln 
Tennisspillere fra Tyskland
Vindere af French Open
Gent-Wevelgem for kvinder 2020

Den 9. udgave af Gent-Wevelgem for kvinder blev afholdt den 11. oktober 2020. Det var den ottende konkurrence i UCI Women's World Tour 2020. Det blev vundet af belgiske Jolien D'Hoore fra Boels-Dolmans.

Hold og ryttere

Danske ryttere
Amalie Dideriksen kørte for 
Emma Norsgaard Jørgensen kørte for Paule Ka
Julie Leth kørte for

Klassement

Endeligt klassement

Startliste

Eksterne henvisninger 

2020
Cykelløb i 2020
Ruben Guerreiro

Rúben António Almeida Guerreiro (født 6. juli 1994 i Montijo) er en professionel cykelrytter fra Portugal, der er på kontrakt hos .

I 2017 begyndte Guerreiro at køre på World Tour-niveau, da han skiftede til . Sammen år blev han portugisisk mester i linjeløb.

Da han vandt 9. etape af Giro d'Italia 2020 var det hans anden sejr som professionel, og den første udenfor hjemlandet.

Referencer

Eksterne henvisninger 

 

Mandlige cykelryttere fra Portugal
Teach For All

Teach For All er et globalt NGO-netværk af uafhængige partnerorganisationer i 58 lande, der arbejder for lige uddannelsesmuligheder i forskellige nationale kontekster. Partnerorganisationerne arbejder efter samme model, som er at engagere de bedst egnede universitetskandidater til at blive lærere i socialt udsatte boligområder og gennem denne erfaring bidrage til at skabe lige uddannelsesmuligheder for alle børn, både som lærere og fremtidige beslutningstagere. Modellen varierer dog fra land til land i forhold til optagelseskrav, uddannelse og certificeringer.

Gennem det globale netværk kan partnerorganisationer og deres lærere og alumner dele ideer og løsninger, der kan bidrage til at skabe lige muligheder for alle børn, uanset baggrund.

Teach First Danmark, som er del af Teach For All, blev stiftet i 2013. Deres koncept er blevet mødt med kritik, for at meritlæreruddannelsen ikke er tilstrækkelig, sammenlignet med en læreruddannelse.

Referencer

Eksterne henvisninger 
 

Etableret i 2007
Ngo'er
Uddannelsespolitik
Forståelsespapir

Et forståelsespapir (engelsk: memorandum of understanding) er en tekst med en politisk aftale uden juridisk binding der sammenfatter en række punkter som aftalerparterne er blevet enige om.

Ordet "forståelsespapir" er kendt i dansk siden 1998, men blev nok bredere kendt i Danmark i forbindelse med dannelsen af Regeringen Mette Frederiksen efter Folketingsvalget 2019.
Denne tekst havde titlen Retfærdig retning for Danmark og oplistede syv punkter, blandt andet om grøn omstilling, styrkelse af velfærd og bekæmpelse af ulighed.
Før dette forståelsespapir havde der for eksempel været et forståelsespapir om reform af pædagoguddannelsen i 2013.

Henvisninger 

Tekster
Ran-D

Randy "Ran-D" Wieland (18. maj 1981 i Zeeland) er en hollandsk DJ og musikproducer. Ran-D har været aktiv i hardstyle-musik siden 2006, da han udgav sit første nummer "D-Pression" hos Special Records.

External links 

  
 Roughstate Music  
 A2 Records 

Techno
Dj's fra Nederlandene
Eskimo (film fra 1933)

{{Infoboks film
| wikidata            = alle
| ingen_wikidata      =
| titel               = Eskimo
| billede             = 
| billedtekst         = 
| billedstørrelse     = 
| imagealt            = 
| originaltitel       = 
| dansk titel         = 
| anden titel         = 
| genre               = 
| instruktør          = W. S. Van Dyke
| producent           = Hunt StrombergW. S. Van DykeIrving Thalberg
| manuskript          = John Lee Mahin
| original            = Eskimo (bog fra 1927) og Die Flucht ins weisse Land (bog fra 1929) af Peter Freuchen
| skuespillere        = Ray Mala
| filmholdsmedlem     = 
| musik               = William Axt
| soundtrack          = 
| fotografering       = Clyde De Vinna
| klipper             = Conrad A. Nervig
| studie              = 
| distributør         = Metro-Goldwyn-Mayer
| udgivet             =  14. november 1933 24. september 1934
| censur              = 
| længde              = 117 eller 120 min.
| land                = USA
| priser              = 
| sprog               = EngelskInupiat
| budget              = $935,000
| indtjening          = $1,312,000
| forgænger           = 
| fortsættelse        =
| tekniske data       = 
| DVD                 = 
| VHS                 = 
| Blu-ray             = 
| imdb                = 
| scope               = 
| cinemazone          = 
| danskefilm          = 
| danskefilm-stumfilm = 
| danskfilmogtv       = 
| dk-filmografi       = 
| filmcentralen       = 
| sfdb                = 
| hjemmeside          = 
}}Eskimo er en amerikansk dramafilm fra 1933, instrueret af W. S. Van Dyke og udgivet af Metro-Goldwyn-Mayer.
Den er baseret på bøgerne Eskimo og Der Flucht ins weisse Land af den danske opdagelsesrejsende og forfatter Peter Freuchen, der selv har en rolle i filmen.
Filmen har Ray Mala i hovedrollen.Eskimo'' var den første spillefilm, der blev optaget på et indianersprog. Den dokumenterede mange af de indfødte i Alaskas jagt og kulturelle praksis.
Produktionen af filmen var baseret i byen Teller i Alaska, hvor der blev bygget boliger, lagerfaciliteter og et filmlaboratorium til at huse skuespillere, crewet og udstyret.

Talrige steder blev brugt til filmoptagelserne inklusiv Cape Lisburne i marts 1933, Point Hope og Cape Serdtse-Kamen fra april til juli, og Herald Island i Tjuktjerhavet i juli.
I alt varede forproduktion, produktion og efterproduktion 17 måneder.

Filmen blev godt modtaget af kritikerne, selvom den ikke var en stor succes i biograferne.
Conrad A. Nervig vandt den allerfrørste Oscar for bedste klipning i 1935 for sit arbejde med filmen.

Referencer

Eksterne henvisninger 
 

Amerikanske film fra 1933
Dramafilm fra USA
Sort-hvide film fra USA
Engelsksprogede film
Conrad Nervig

Conrad Albinus Nervig (født 24. juni 1889, død 26. november 1980) var en amerikansk filmklipper, der har arbejdet på 81 film.

Han begyndte at arbejde i 1922 hos Goldwyn Pictures og forblev hos studiet efter fusionen til Metro-Goldwyn-Mayer i 1924.
Han tilbragte stort set hele sin karriere hos MGM, indtil han gik på pension i 1954.

Nervig var den første vinder af en Oscar for bedste klipning for filmen Eskimo i 1935. Han vandt endnu en oscar (delt med Ralph E. Winters for filmen Kong Salomons miner i 1951. Han var også nomineret for sit arbejde på To byer i 1936

Referencer

Eksterne henvisninger 
 

Filmklippere fra USA
Oscar for bedste klipning
Personer fra South Dakota
Havdruplisten

Havdruplisten er en lokalliste, der stiller op til kommunalvalg i Solrød Kommune, og primært repræsenterer stationsbyen Havdrup.

Listen er Danmarks ældste lokalliste, og er stiftet i 1954. Ved seneste kommunalvalg fik listen 1 mandat i Solrød kommunes 19 medlemmer store kommunalbestyrelse.

Referencer 

Lokal- og borgerlister
Solrød Kommune
Etableret i 1954
Mikael Torpegaard

Mikael Torpegaard (født 8. maj 1994) er en dansk professionel tennisspiller. Mikael Torpegaard er medlem af Danmarks Davis Cup-hold.

Referencer

Eksterne henvisninger 

Tennisspillere fra Danmark
Personer fra Gentofte
Efterforskningen

Efterforskningen er en dansk dramaserie fra 2020 som blev udgivet på TV 2 Danmark på 6 afsnit, som er instrueret af Tobias Lindholm. Serien er baseret på opklaringen af Ubådssagen, hvor den 30-årige svenske journalist Kim Wall blev myrdet af den danske opfinder Peter Madsen. Peter Madsen optræder ikke direkte som figur i serien, som i stedet sætter fokus på den efterforskning, der til sidst ender med, at Peter Madsen idømmes livstid for drabet.

Handling

Drabschef ved Københavns politi Jens Møller Jensen bliver koblet på Ubådssagen, som i første omgang drejer sig om et forlis og en forsvundet person, Kim Wall. Men Ubådens kaptajn, Peter Madsen, bliver kort efter varetægtsfængslet, da der foreligger mistanke om drab eller uagtsomt manddrab. Pilou Asbæk i rollen som specialanklager Jakob Buch-Jepsen presser hele tiden for at få klare beviser for, at der er tale om drab. Fundet af Kim Walls torso er et skridt på vejen, men først da specialenheder og dykkere fra søværnet har bjerget hovedet og kropsdelene, er der samlet materiale til at kræve livstidsstraf. Et særligt indslag er drabchefens forhold til Walls forældre, som i løbet af serien udvikler sig til et venskab.

Medvirkende 
Søren Malling som drabschef Jens Møller Jensen
Pilou Asbæk som specialanklager Jakob Buch-Jepsen
Laura Christensen som politiassistent Maibritt Porse
Pernilla August som Ingrid Wall
Rolf Lassgård som Joachim Wall

Afsnit

Produktion

Udvikling 
TV2 meddelte den 7. oktober, 2019 at Pilou Asbæk skulle spille som specialanklager Jakob Buch-Jepsen og Søren Malling som Jens Møller Jensen der er Leder af Afdelingen for Personfarlig kriminalitet. Pernilla Augusta skulle spille og Rolf Lassgård som Kims forældre. TV2's fiktionschef Katrine Vogelsang sagde at opbakning fra Buch-Jepsen, Jensen og Kims forældre var vigtigt.

Optagelser 
Indendørs scener fra politistationen ser ud til at være blevet optaget på gangarealerne i TV-Byen, og forhallen i Rødovre Rådhus.

Modtagelse

Kritik 
Serien modtog delte meninger, særligt på grund af seriens fokus på sagens makabre natur. Jacob Ludvigsen fra Soundvenue gav serien fem ud af seks stjerner en dag forud for premiereafsnittet "Dag 1" som blev udgivet den 28. september, 2020.

Samina Yasmin Jakobsen fra Filmmagisnet Ekko gav den tre ud af seks stjerner og sagde "Håndværket er førsteklasse i Tobias Lindholms serie om af mordet på Kim Wall, men spørgsmålet er, om man kan retfærdiggøre underholdningen". 

Sarah Iben Almbjerg fra Berlingske gav serien tre ud af seks stjerner og skrev "At se Tobias Lindholms serie om ubådsdrabet er som at være i skolepraktik hos politiet. Her er god til at kigge på arbejdende betjente og høre de meget lange udredninger af deres metode. Det er kedeligt og sobert - og lige præcis den eneste måde, man kan løfte historien på."

Referencer

Eksterne henvisninger 
 

TV 2-serier
Danske tv-serier fra 2020'erne
Tv-serier fra Danmark
Trevor Davies

Trevor Davies (født 1949 i England) er en dansk/engelsk teatermand og eventarranggør. Davies stiftede Københavns Internationale Teater (KIT) i 1980 og er stadig en af teatrets kunstneriske ledere. Han var leder af Aarhus Festuge 1985-1990 og generalsekretær for Kulturby 96 i København 1992-1997.

Trevor Davies var leder af Salisbury International Arts Festival i England 2000-2006.

Han tidligere formand for Teaterrådet og Kunstfonden.

Trevor Davies er uddannet som byplanlægger i Storbritannien og flyttede til Danmark i 1974.

Hæder 
Han modtog Håbets Pris i 1989.

Trevor Davies modtog i 2005 Wilhelm Hansen Fondens Hæderslegat for sit arbejde med kultur.

Referencer 

Teaterledere
Københavns Internationale Teater

Københavns Internationale Teater (forkortet KIT) er en dansk arrangør af festivaler, workshops og seminarer indenfor tværgående scenekunst. Den er stiftet 1978 af Trevor Davies og Torben Schipper, og har blandt andet stået bag kulturfestivaler som Fools, Images of Africa og Metropolis.

De forskellige begivenheder centrerer ikke om en traditionel teaterbygning, men man har brugt byen som scene. Teatret er primært støttet af Statens Kunstfonds Projektstøtteudvalg for Scenekunst og Københavns Kommune

Kilder 

Teatre i København
Jørgen Bach Andersen

Jørgen Bach Andersen (født 13. november 1935, død 30. november 2021)
var en dansk professor  på Aalborg Universitet, der bl.a. forskede i stråling.

Han blev uddannet cand.scient. fra Danmarks Tekniske Universitet i 1961. I 1971 blev han dr.techn. fra samme sted. Han ledede elektromagnetisk Institut på DTU fra 1961-1973. Han blev ansat som leder for Center for Personkommunikation på Danmarks Ingeniørakademi afdeling i Aalborg, hvor han flyttede til i 1993. Han blev senere professor på univeresitetet i byen efter det var blevet oprettet.

Han modtog Villum Kann Rasmussens Årslegat i 1995.

Referencer 

Ingeniører fra Danmark
Alumni fra Danmarks Tekniske Universitet
Professorer fra Aalborg Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Paris-Roubaix 2021

Paris-Roubaix 2021 var den 118. udgave af det franske brostensmonument Paris-Roubaix. Det 257 km lange linjeløb skulle oprindeligt været kørt den 11. april 2021 med start i Compiègne og mål på Vélodrome André-Pétrieux i Roubaix. I starten af april meddelte løbsarrangøren og UCI at løbet på grund af coronaviruspandemien var blevet flyttet til den 3. oktober. Løbet var en del af UCI's World Tour-kalender i 2021. Løbet i 2020 blev aflyst på grund af den globale coronaviruspandemi.

Den italienske europamester Sonny Colbrelli fra  vandt løbet.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Paris-Roubaix for kvinder 2021

Referencer

Eksterne henvisninger 
 
 

2021
UCI World Tour 2021
Dispersitet

Dispersitet (tidligere polydispersitets-indeks) er inden for polymere en størrelse, der beskriver sammensætningen af en opløsning af polymerer af forskellig størrelse. Dispersiteten kan beregnes på to forskellige måder, hvor den ene er molmasse-dispersitet, mens den anden er polymeriseringsgrad-dispersitet.

Molmasse-dispersitet er givet ved
Đ
hvor  er polymerenes gennemsnitlige  molmasse mht. antal:

mens  er polymerenes gennemsnitlige molmasse vægtet efter masse:

Polymerisingsgrad-dispersiteten er den samme, men i stedet for molmasse bruges polymeriseringsgraden, der er antallet af monomerer pr. polymer:
Đ
Hvis polymererne er meget store, så enderne er af negligibel betydning, er de to dispersiteter lig med hinanden.

Kildehenvisninger 

Polymerfysik
EM i roning 2020

EM i roning 2020 blev afholdt i Poznan, Polen fra 9. til 11. oktober 2020. Den færøske roer Sverri Sandberg Nielsen vandt guld for Danmark i single sculler tungvægt.

Medaljer

Mænd

Kvinder

Blandede para-konkurrencer

Medaljer

Referencer

2020
Begivenheder i 2020
Estelle Reiner

Estelle Reiner (født 5. juni 1914 i Bronx, New York, død 25. oktober 2008 i Beverly Hills, Californien) var en amerikansk skuespiller.

Udvalgt filmografi 
Fatso (1980)
The Man with Two Brains (1983)
Hot to Trot (1988)
Da Harry mødte Sally (1989)

Referencer

Eksterne henvisninger 
 

Skuespillere fra USA
Sangere fra USA
Personer fra New York City
Jøder fra USA
JKA

JKA kan betyde:
 Japan Karate Association – japansk karate-organisation
 Jamal Khashoggi Award for courageous journalism – journalistpris opkaldt efter Jamal Khashoggi
VM i roning 2019

VM i roning 2019 var den 49. udgave af VM i roning, der blev afholdt i Ottensheim, Østrig fra 25. august til 1. september 2019.

Medaljesammendrag

Medaljeoversigt

Mændenes konkurrencer

Kvindernes konkurrencer

Referencer 

2019
Sport i 2019
Arteria carotis communis

Arteria carotis communis dextra og sinistra er to store arterier der afgår fra arcus aortae. De ascenderer opad mod hovedet, hvor de afgrener sig for at forsyne hovedet og nakken med iltrigt blod.

Forløb 
A. carotis communis sinistra udspringer fra arcus aortae ud for midten af manubrium sterni, hvorimod A. carotis communis dextra udspringer fra truncus brachiocephalicus bag articulatio sternoclavicularis. De forskellige udspringspunkter gør at A. carotis communis dextra oftest er kortere end dens søster-arterie i venstre side.

Begge søskendearterier løber op ad halsen på hver deres side, og har i denne samme forløb både hos dextra og sinistra. I dette forløb er de adskilt først af trachea og spiserøret (øsofagus), og så senere af strubehovedet (larynx) og farynx. Deres forløb er derudover også afgrænset dorsalt af processus transversus af de cervicale ryghvirvler i rygsøjlen, prævertebralmuskulaturen og kranienerven vagus samt truncus sympathicus. Udad mod huden er begge arterier også dækket af infrahyoidmuskulaturen og musculus sternocleidomastoideus.

Nær slutningen af dens forløb krydses den af musculus omohyoideus hvor den snart derefter træder frem over den øvre kant af M. sternocleidomastoideus ind i trigonum caroticum, et lille trekantet område på siden af halsen, lige under kæben, hvor arterien på begge sider ligger så superficielt mod huden at man meget tydeligt kan mærke dens pulseren.

Afhængigt af individet, deler begge arterier sig et sted omkring den superiore kant af skjoldbrusken til hver deres arteria carotis externa og arteria carotis interna.

Klinisk betydning 
Da grenene fra arteria carotis communis forsyner hjernen, kan forsnævring i åren grunden f.eks. åreforkalkning være årsag til apopleksi (slagtilfælde), som kan forårsage hurtig død hvis der ikke laves indgreb.

Kildeliste 

Arterier
Jens Folmer Jepsen

Jens Folmer Jepsen (født 12. april 1957) er en dansk forfatter, manuskriptforfatter, filminstruktør, radiovært og tidligere direktør for Aarhus Festuge. I midten af 1980'erne var han en del af humoristiske musikgruppe Erling Erlang & Trio. Folmer Jepsen har en årrække været aktiv i det østjyske kulturliv og var med til at udvikle konceptet for "Latterlig torsdag" på Skanderborg Festivalen. Han er desuden vært på Radio4-programmet "Småt op".

Jens Folmer Jepsen er født i Aarhus-forstaden Åbyhøj, student fra Århus Statsgymnasium og er uddannet cand. phil. fra Nordisk Institut på Aarhus Universitet.

Privat 
Privat er han gift med Journalist, kogebogsforfatter og tv-vært Anne Hjernøe. Sammen har de datteren Camille.
Han har to børn fra et tidligere forhold.

Udvalgte værker som forfatter 
 "Hjem til Århus", sang fremført af På Slaget 12
 Mit liv som Bent, tv-serie
 Leroy og Lise, roman, 2020

Udvalgte værker som instruktør 
 Mit liv som Bent – tv-serie, 2001
 C.V. Jørgensen - skygger og skønhed – dokumentarfilm, 2006

Referencer

Eksterne henvisninger 
 

Filminstruktører fra Danmark
Tv-instruktører fra Danmark
Romanforfattere fra Danmark
Anne Bauchens

Anne Bauchens (født 2. februar 1882, død 7. maj 1967) var en amerikansk filmklipper, der er særlig kendt for sit samarbejde gennem fyrre år med instruktøren Cecil B. DeMille.
I 1941 vandt hun en Oscar for bedste klipning for filmen Canadas sønner, og var dermed den første kvinde der vandt i den kategori.

Biografi 
Bauchens blev født Roseanne Bauchens i St. Louis, Missouri.

Bauchens blev uddannet filmklipper af DeMille,
og hun delte den første kreditering som klipper med ham på filmen Carmen fra 1915. Indtil 1918 havde DeMille både været klipper og instruktør på sine film.
Efter Carmen og Du kan ikke faa alt fra 1918, arbejdede hun alene som klipper. Hun klippede DeMilles film i resten af deres lange karriere. Den sidste film blev De ti bud fra 1956.

Da den første Oscar for bedste klipning skulle uddeles i 1935 var hun en af de tre nominerede, for sit arbejde med Cleopatra.
Hun vandt senere prisen for filmen Canadas sønner i 1941, og blev den første kvinde til at vinde i den kategori.
Hun modtog yderligere 2 nomineringer for Verdens største show i 1953 og for De ti bud'' i 1957.
I alt er Bauchens krediteret på 43 film af DeMille og 20 film med andre instruktøre.

Referencer

Eksterne henvisninger 
 

Filmklippere fra USA
Oscar for bedste klipning
Personer fra St. Louis